अगस्त में तीन हफ्ते का होगा कैंप, अंडर-23 एशिया कप है टारगेट
युवा ऑलराउंडर खोजने के लिए BCCI ने में 20 ऑलराउंडर को बेंगलुरू स्थित नेशनल क्रिकेट अकादमी (NCA) में कैंप के लिए बुलाया गया। कैंप अगस्त महीने में लगभग 3 हफ्ते का होगा। इसमें सचिन तेंदुलकर के बेटे और गोवा के रणजी प्लेयर अर्जुन तेंदुलकर भीbcci summons 20 youngsters including arjun tendulkar for 20 day camp in nca
युवा ऑलराउंडर खोजने के लिए BCCI ने में 20 ऑलराउंडर को बेंगलुरू स्थित नेशनल क्रिकेट अकादमी (NCA) में कैंप के लिए बुलाया गया। कैंप अगस्त महीने में लगभग 3 हफ्ते का होगा। इसमें सचिन तेंदुलकर के बेटे और गोवा के रणजी प्लेयर अर्जुन तेंदुलकर भी शामिल है।
BCCI के एक सोर्स ने न्यूज एजेंसी PTI को बताया कि इस साल अंडर -23 एशिया कप होना है, इस कारण BCCI यंग ऑलराउंडर की तलाश में है। NCA के अध्यक्ष VVS लक्ष्मण चाहते है कि हर फॉर्मेट में भारत के पास शानदार ऑलराउंडर हो।
ऑलराउंडर्स का गेम बेहतर करना लक्ष्य 
सोर्स के मुताबिक सीनियर नेशनल सिलेक्शन कमेटी के इंटरिम चेयरमैन शिव सुंदर दास ने प्रदर्शन और क्षमता के आधार पर खिलाड़ियों का चयन किया है। सोर्स ने कहा कि, कोई भी प्लेयर पूरी तरह ऑलराउंडर नहीं है। कुछ बॉलिंग ऑलराउंडर है तो कुछ बैटिंग ऑलराउंडर। NCA कैंप में इन ऑलराउंडर्स के गेम को बेहतर करने के लक्ष्य से इन्हें बुलाया गया है।
भारत के लिए खेल चुके चेतन सकारिया और पंजाब के अभिषेक शर्मा भी शामिल 
अर्जुन के अलावा सौराष्ट्र के बाएं हाथ के तेज गेंदबाज और निचले क्रम के बल्लेबाज चेतन सकारिया शामिल हैं, जो पहले ही 2021 में भारत के लिए खेल चुके हैं और दिल्ली कैपिटल्स के लिए आईपीएल में भी खेलते हैं।वहीं, पंजाब के बाएं हाथ के बल्लेबाज अभिषेक शर्मा हैं, जिन्होंने सनराइजर्स हैदराबाद के लिए अच्छा प्रदर्शन किया है और बाएं हाथ से शानदार स्पिन गेंदबाजी भी की है। गोवा के ऑलराउंडर मोहित रेडेकर और राजस्थान के खिलाड़ी मानव सुथार भी इस लिस्ट में शामिल है।
भारतीय टीम के नेट बॉलर हर्षित राणा को भी बुलावा 
दिल्ली से तेज गेंदबाज हर्षित राणा और मीडियम फास्ट बॉलर दिविज मेहरा हैं, दोनों ही शानदार बल्लेबाज भी हैं। हर्षित राणा WTC फाइनल के दौरान बतौर नेट बॉलर भारतीय टीम के साथ इंग्लैंड भी गए थे।